Diari Oficial de la Generalitat Valenciana


Sumari del DOGV 2714, del 22-03-1996 (1996/837710)

ACORD de 5 de març de 1996, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Agullent.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   2714

Data del DOGV
:   22-03-1996

Secció del DOGV
:   ALTRES DISPOSICIONS

Número del document
:   1996/837710


Data del document
:   05-03-1996

Organisme emissor
:   Conselleria d'Administració Pública

Tipus de document
:   Acord

ACORD de 5 de març de 1996, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Agullent.   
El Govern Valencià, en la reunió del dia 5 de març de 1996, adoptà l'acord següent:  
L'Ajuntament d'Agullent, de la província de València, després de l'aprovació del projecte d'urbanització i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització del passeig de Sant Vicent i els accessos a la Font Jordana.  
Aquesta declaració d'urgent ocupació es justifica en el fet que l'esmentat projecte està inclòs en el Pla Provincial d'Obres i Serveis de 1995 i la seua demora podria suposar la pèrdua del finançament corresponent, amb el consegüent perjudici per al municipi d'Agullent.  
Sotmés l'expedient a informació pública, les persones afectades no hi han presentat al·legacions.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i disposició final segona de la Llei de la Generalitat Valenciana 5/1983, de 30 de desembre, a proposta del conseller d'Administració Pública, el Govern Valencià  
ACORDA  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Agullent per a l'execució del projecte d'urbanització del passeig de Sant Vicent i els accessos a la Font Jordana.  
Llista de béns afectats  
Finca núm.1  
- Propietaris: Sr. José Miguel, Sr. Pedro i Sra. Ana María Borja Devesa, amb NIF 83.169.259-R, 12.388.168-J i 16.046.260-A, respectivament, per terceres parts iguals i indivises.  
- Domicilis: c/ Sant Francesc de Borja, 57, de Gandia; c/ Sant Pere, 33, de Gandia, i c/ Leonor de Castro, 2, de Gandia, respectivament.  
- Descripció: 325 m2 segons amidament, i segons escriptura «mitja fanecada, aproximadament, o siga, 4 àrees 15 centiàrees, de terra de secà al terme d'Agullent, partida del Camí de la Font Jordana. Limita al nord, amb el camí esmentat; al sud, amb la sèquia de la Font Jordana; a l'est amb la propietat de Matilde Borja i fills; i a l'oest, amb Florentina Borja i fills». Inscrita al tom 157, llibre 11 d'Agullent, foli 224, finca 1266.  
- Títol: rebuda en herència del seu pare, Sr. Pedro Borja de Guzmán, segons l'escriptura d'1 d'octubre de 1993, autoritzada pel notari de Gandia, Sr. Manuel Navarrete Rojas.  
Finca núm. 2  
- Propietaris: Sr. José Miguel, Sr. Pedro i Sra. Ana María Borja Devesa, amb NIF 96.954.467-E, 68.445.448-C i 68.813.955-O, respectivament, per terceres parts iguals i indivises.  
-Domicilis: c/ Sant Francesc de Borja, 57, de Gandia; c/ Sant Pere, 33, de Gandia, i c/ Leonor de Castro, 2, de Gandia, respectivament.  
- Descripció: 325 m2 segons amidament, i segons escriptura: «mitja fanecada, aproximadament, o siga, 4 àrees 15 centiàrees, de terra secà al terme d'Agullent, partida del Camí de la Font Jordana, limita al nord, amb el camí esmentat; al sud, amb la sèquia de la Font Jordana; a l'est, amb la casa de Ramona Belda, senda enmig; i a l'oest, amb la propietat de Matilde Borja i fills». Inscrita al tom 157, llibre 11 d'Agullent, foli 198, finca 1253.  
- Títol: rebuda en herència del seu pare, Sr. Pedro Borja de Guzmán, segons escriptura d'1 d'octubre de 1993, autoritzada pel notari de Gandia, Sr. Manuel Navarrete Rojas.  
Finca núm. 3  
- Propietaris: Sr. José Miguel, Sr. Pedro i Sra. Ana María Borja Devesa, amb NIF 92.077.573-G, 68.421.659-V i 06.320.141-I, respectivament, per terceres parts iguals i indivises.  
- Domicilis: c/ de Sant Francesc de Borja, 57, de Gandia; c/ de Sant Pere, 33, de Gandia, i c/ Leonor de Castro, 2, de Gandia, respectivament.  
- Descripció: 325 m2 segons amidament, i segons escriptura «mitja fanecada, aproximadament, o siga, 4 àrees 15 centiàrees, de terra de secà al terme d'Agullent, partida de la Font Jordana, limita al nord, camí de la Font Jordana; al sud, amb la sèquia de l'esmentada font; a l'est i a l'oest, amb la propietat de Pedro Borja». Inscrita al tom 157, llibre 11 d'Agullent, foli 152, finca 1230.  
- Títol: rebuda en herència del seu pare, Sr. Pedro Borja de Guzmán, segons escriptura d'1 d'octubre de 1993, autoritzada pel notari de Gandia, Sr. Manuel Navarrete Rojas.  
Finca núm. 4  
- Propietaris: Sra. Florentina Casanova Borja, amb DNI 12.167.934, 2/3 parts proindivises; i hereus del Sr. Salvador Jeremías Casanova Borja, 1/3 part indivisa.  
- Domicili: c/ Salamanca, 27, de València, i plaça de la Concepció, 25, d'Ontinyent, respectivament.  
- Descripció: 325 m2 segons amidament, i segons escriptura «mitja fanecada, aproximadament, o siga, 4 àrees 15 centiàrees, de terra de secà al terme d'Agullent, partida del Camí de la Font Jordana, limita al nord, amb un camí; al sud, amb senda; a l'est, adjudicades a Pedro Borja de Guzmán; i a l'oest, amb les de Rafael Tormo Espí, senda enmig». Inscrita al tom 157, llibre 11, foli 180, finca 1244 (pendent d'inscripció la corresponent als hereus de Salvador Jeremías Casanova Borja).  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament d'Agullent al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercisquen qualsevol altre recurs que consideren oportú.  
València, 5 de març de 1996  
El conseller secretari del Govern Valencià,  
JOSÉ JOAQUíN RIPOLL SERRANO